ઓટો ડેસ્કઃ ભારતમાં કાર માર્કેટ ગ્રોથ કરી રહ્યું છે. જેના કારણે વિવિધ કાર નિર્માતા કંપનીઓમાં કારનું સેલિંગ વધારવા અને કારને લોકપ્રિય બનાવવા માટેની રેસ લાગે છે. જેનું તાજું ઉદાહરણ હ્યુન્ડાઇ Xcent છે. એપ્રિલ સુધી Xcent કોમ્પેક્ટ સિડાન સેગમેન્ટમાં બીજા ક્રમે હતી, પરંતુ નવા અપડેટ સાથે લોન્ચ થયેલી હોન્ડા અમેજે આ સ્થાન તેની પાસેથી પડાવી લીધું છે. જેને લઇને હ્યુન્ડાઇએ Xcentમાં કેટલાક અપડેટ કર્યા છે. જોકે આ બધા અપડેટ સેફ્ટી ફીચર્સને લઇને છે. હવે હ્યુન્ડાઇના દરેક વેરિએન્ટમાં એબીએસ સહિતના સેફ્ટી ફીચર્સ જોવા મળશે. કંપનીએ સેફ્ટી ફીચર્સ સિવાય કારમાં કોઇ ખાસ અપડેટ કર્યા નથી. આ કારની એક્સશોરૂમ કિંમત પેટ્રોલ વેરિએન્ટની 5.50 લાખથી 7.69 લાખ રૂપિયા છે, જ્યારે ડીઝલ વેરિએન્ટની કિંમત 6.42 લાખથી 8.61 લાખ રૂપિયા છે.